Adalhard
Store norske leksikon,Religion og filosofi,Religioner og livssyn,Kristendom,Kristen misjonsvirksomhet
Adalhard var statsminister for Karl den stores sønn Pipin, som var konge av Italia. Ved Pipins død i 810 ble han utnevnt som veileder til han sønn Bernard av Italia. I 817 ble han forvist av keiseren, men tatt til nåde etter syv år og gjort til en av hans viktigste rådgivere.
Adalhard var i flere år abbed i Corbie. Han grunnla en rekke hospitaler og dessuten klosteret Corbie i Westfalen, hvor Ansgar ble lærer og innført i misjonsgjerningen. Ansgar engasjerte seg i å drive misjon blant sakserne og utbre kristendommen. Han grunnla klosteret Det nye Corbie (Corvey), eller Nova Corbie. Det ble viktig for misjon. Det var fra dette klosteret Ansgar dro ut for å kristne Skandinavia.Adalhard er skytshelgen for flere byer og kirker langs Rhinen og i Frankrike, for gartnere og mot infeksjonssykdommer, feber og tyfus. Han fremstilles ofte med en kurv som det deles ut almisser fra og kledd som benediktiner. Han har festdag 2. januar. Litteratur Den Katolske kirke (2001). Den hellige Adelard av Corbie (lest 2018, 11/2). McKitterick, Rosamund (1983). The Frankish Kingdoms under the Carolingians, ISBN 0-582-49005-7